Oficiālais Vēstnesis L 322 , 03/12/1985 Lpp. 0014 - 0015

Speciālizdevums somu valodā: Nodaļa 3 Sējums 19 Lpp. 0221

Speciālizdevums spāņu valodā: Nodaļa 03 Sējums 39 Lpp. 0086

Speciālizdevums zviedru valodā: Nodaļa 3 Sējums 19 Lpp. 0221

Speciālizdevums portugāļu valodā Nodaļa 03 Sējums 39 Lpp. 0086



Komisijas Regula (EEK) Nr. 3402/85 (1985. gada 2. decembris), ar ko groza Regulu (EEK) Nr. 563/82, kura nosaka sīki izstrādātus noteikumus Regulas (EEK) Nr. 1208/81 piemērošanai attiecībā uz pieaugušu liellopu tirgus cenu reģistrāciju, pamatojoties uz Kopienas skalu liemeņu klasifikācijai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, ņemot vērā Padomes 1981. gada 28. aprīļa Regulu (EEK) Nr. 1208/81 [2], ar ko ir noteikta Kopienas skala pieaugušu liellopu liemeņu klasifikācijai, un it īpaši tā 2. panta 2. punkta pēdējo daļu, 3. panta 1. punktu un 4. panta 3. punkta otro daļu, tā kā Komisijas Regulā (EEK) Nr. 563/82 [3], kura grozīta ar Regulu (EEK) Nr. 1935/83 [4], ir sīki izstrādātas normas attiecībā uz pieaugušu liellopu tirgus cenu reģistrāciju, pamatojoties uz Kopienas skalu liemeņu klasifikācijai, un tā kā, lai nodrošinātu salīdzināmu cenu pieejamību Kopienā, ar minēto regulu tika ieviesti vairāki korektīvi faktori, kas vajadzīgi, lai pielāgotu formas, ko izmanto dažās dalībvalstīs, Kopienas salīdzināmajam noformējumam; tā kā pieredze rāda, ka, lai nodrošinātu lielākas cenu salīdzināšanas iespējas, pietiek atskaitīt vērtības nodokli no cenas, kas samaksāta piegādātājam par dzīvnieka piegādi uz lopkautuvi, un tā kā līdz ar to Regula (EEK) Nr. 563/82 būtu attiecīgi jāgroza; tā kā to pašu iemeslu dēļ būtu jāpielāgo korektīvo faktoru saraksts, kas paredzēts Regulas (EEK) Nr. 1208/81 2. panta 2. punkta trešajā daļā; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regula (EEK) Nr. 563/82 tiek grozīta šādi: 1. 1. panta 1. punktu aizvieto ar šādu: "1. Tirgus cena, kas jānosaka, pamatojoties uz Kopienas skalu pieaugušu liellopu liemeņu klasifikācijai, kas minēta Regulas (EEK) Nr. 1208/81 6. panta trešajā un ceturtajā daļā, ir tā cena, kas samaksāta piegādātājam pēc dzīvnieka piegādes lopkautuvei un no kuras atskaitīts pievienotās vērtības nodoklis. Minētā cena ir izteikta uz 100 kg liemeņa, kas uzrādīts saskaņā ar salīdzināmo noformējumu, kas paredzēts tās pašas regulas 2. panta 2. punktā, un kas nosvērts un klasificēts uz āķa lopkautuvē." 2. Pielikumu aizvieto ar šādu: " PIELIKUMS Korektīvie faktori, kas paredzēti Regulas (EEK) Nr. 1208/81 2. panta 2. punkta trešajā daļā, kas izteikti kā procentuālā daļa no liemeņa svara. (procentuālā daļa no liemeņa svara) | Procentuālā daļa | Tauku kategorijas | Samazinājums | Pieaugums | 1-2 | 3 | 4-5 | 1 | 2 | 3 | 4 | 5 | Nieres | –0,4 | | | | | | Nieru tauki | –1,75 | –2,5 | –3,5 | | | | | | Iegurņa tauki | –0,5 | | | | | | Aknas | –2,5 | | | | | | Diafragma | –0,4 | | | | | | Diafragmas biezā daļa | –0,4 | | | | | | Aste | –0,4 | | | | | | Muguras smadzenes | –0,05 | | | | | | Tesmeņa tauki | –1,0 | | | | | | Sēklinieki | –0,3 | | | | | | Sēklinieku tauki | –0,5 | | | | | | Tauki ciskas iekšpuses ārpusē | –0,3 | | | | | | Jūga vēna un blakusesošie tauki | –0,3 | | | | | | Zemādas tauku noņemšana | | | | 0 | 0 | +1 | +2 | +4 | " 2. pants Šī regula stājas spēkā 1986. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 2. decembrī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 24. lpp. [2] OV L 123, 7.5.1981., 3. lpp. [3] OV L 67, 11.3.1982., 23. lpp. [4] OV L 191, 15.7.1983., 41. lpp. --------------------------------------------------